cyanic-selkie/wikianc huggingface dataset:
Jääkiekon alle 18-vuotiaiden Aasian ja Oseanian mestaruuskilpailut
Vanhemmat ikäluokat
Aasian ja Oseanian mestaruuskisojen maista lähes kaikkien miesten joukkueet ovat osallistuneet aktiivisesti maailmanmestaruusturnauksiin. Pohjois-Korea ei tosin osallistunut aikuisten maailmanmestaruusturnauksiin vuosina 1994–2001. Kiinan Taipei osallistui D-sarjan maailmanmestaruuskilpailuihin vuonna 1987, mutta seuraavan kerran se osallistui maailmanmestaruuskilpailuihin vasta vuonna 2017. Thaimaa ei ole koskaan osallistunut miesten maailmanmestaruuskilpailuihin, ja Mongolia sai joukkueen 3. divisioonaan lopulta vuonna 2003. Aasialaista miesten jääkiekkoa edusti Aasian ja Oseanian mestaruuskisojen vuosina myös Aasian talvikisat, johon osallistui Aasian ja Oseanian mestaruuskilpailujen olemassaolon aikana sen maista Japani, Kiina, Etelä-Korea, Pohjois-Korea, Kazakstan ja Mongolia. Vuosina 1992–1995 kaikki edellä mainitut maat Mongoliaa lukuun ottamatta osallistuivat myös Aasian Cupiin.
Penny & Friends
Uusi kirja ilmestyy kerran kuukaudessa. Kun tilaa kirjan, samassa paketissa tulee myös Penny & Friends -lehti ja hevosaiheisia pikkutavaroita.
Vitträsket (Inkoo)
Maantiede
Vitträsketin kaakkois–luoteissuuntainen pituus on 600 metriä. Saaria ei ole ja rannat ovat melko suoria. Järveä ympäröi metsä ja suo. Vitträsketin pohjoispuolella sijaitsee Bruksträsket, lounaassa sijaitsee Kockelträsket, jota ympäröivä luonnonsuojelualue ulottuu Vitträsketin etelärannalle. Kockelträsketistä virtaa laskuoja Vitträsketiin, Vitträsketistä puolestaan virtaa laskuoja Bruksträsketiin. Vitträsketin itäpuolitse kulkee museotie.
FS Léon Gambetta (1901)
FS Léon Gambetta oli 1900-luvun alussa valmistettu Ranskan laivaston Léon Gambetta -luokan panssariristeilijä.
Valmistus
Alus tilattiin Brestin laivastontelakalta, missä köli laskettiin tammikuussa 1901. Alus laskettiin vesille 26. lokakuuta 1901. Koeajoissa joulukuussa 1903 alus ajoi sumussa karttaan merkitsemättömälle karille Black Rock Islandin edustalla lähellä Brestiä kärsien merkittäviä vaurioita. Korjaukset valmistuivat vasta kesällä 1904. Alus otettiin palvelukseen heinäkuussa 1905.
Englanninkielinen Wikipedia
Englanninkielisessä Wikipediassa esimerkiksi Yhdysvaltoihin liittyvät artikkelit pyritään kirjoittamaan amerikanenglannilla, Australiaan liittyvät artikkelit australianenglannilla ja niin edelleen.
X-COM
Yleistä
Ensimmäinen jatko-osa Terror from the Deep oli nopeasti tehty ja perustui hyvin pitkälti ensimmäiseen osaan ulkonäöltään ja pelattavuudeltaan. Apocalypse toi huomattavia muutoksia sarjaan, siinä oli vaihtoehtoisena pelimuotona reaaliaikainen taistelu ja grafiikkaa oli muutettu retro-futuristisen tyyliseksi. Peli ei kuitenkaan saavuttanut ensimmäisen osan kaltaista suosiota. Sarjan viimeinen osa Interceptor on yhdistelmä strategiaa ja avaruuslentosimulaattoria. Pian Interceptorin julkaisun jälkeen Hasbro Interactive osti Microprosen ja sai täten oikeudet X-Com tuotemerkkiin. Vuonna 1999 julkaistiin edullinen, sähköpostitse pelattava vuoropohjainen moninpeli, Em@il Games: X-COM ja vuonna 2001 Hasbro julkaisi X-COM: Enforcer pelin, jonka vastaanotto jäi vaisuksi.
Pelisarjan seuraajat
Pelisarjan suosion seurauksena useat pelintekijät ovat tehneet vastaavia pelejä, toisinaan näitä on kutsuttu X-Com klooneiksi.
Arabian lakko
Arabian lakko oli syksyllä 1948 Arabian Posliinituotetehtaalla Helsingin Toukolassa järjestetty korpilakko. Lakko sai voimakkaan poliittisia sävyjä, sillä sen katsottiin kytkeytyvän Suomen Kommunistisen Puolueen (SKP) kampanjaan Fagerholmin sosiaalidemokraattisen vähemmistöhallituksen kaatamiseksi. Tehtaan ammattiosasto oli kommunistijohtoinen. Sosiaalidemokraattien johtama Suomen Ammattiyhdistysten Keskusliitto (SAK) vastusti lakkoa, sillä se piti tärkeämpänä hallituksen tukemista, ja päätyi siten samalle puolelle työnantajan kanssa. Lakko muistetaan varsinkin sen yhteydessä tehtaan porteilla 22. lokakuuta 1948 tapahtuneesta mellakasta, jossa ratsupoliisit hajottivat väkivaltaisesti lakkolaisten mielenosoituksen. Lakko päättyi työnantajan täydelliseen voittoon.
Arabian mellakka
Sosiaalidemokraattien edustajat irtautuivat jo ensimmäisenä päivänä lakkokomiteasta, sillä oli syntynyt vastakkainasettelu, jossa olivat yhdellä puolella työnantaja, maan hallitus, SAK ja ammattiliitto sekä toisella lakkolaiset ja SKP. Lakko sujui ensimmäiset kaksi viikkoa rauhallisesti; SKP:n johto halusi kehittää sen tueksi muuta liikehdintää, mutta päätöksiä ei saatu tehtyä. SAK:n puheenjohtaja Emil Huunosen aloitteesta keskusjärjestön työvaliokunta julisti 16. lokakuuta yllättäen lakon laittomaksi ja asettui näin lopullisesti työnantajan puolelle. Samalla ilmoitettiin Arabian tehtaan olevan ”lakosta vapaa”, millä siunattiin rikkurityövoiman käyttö tehtaalla. Pian osa lakkolaisista palasikin työhön, mikä ärsytti lakkoa jatkaneita. SKP:n ammatillinen jaosto määräsi asettamaan 20. lokakuuta alkaen lisää lakkovahteja tehtaan porteille ylipuhumaan rikkureita ”estävällä selvitystyöllä”, missä kuitenkin epäonnistuttiin surkeasti.
Paul Westphal
Paul Douglas Westphal (30. marraskuuta 1950 Torrance, Kalifornia – 2. tammikuuta 2021 Scottsdale, Arizona) oli yhdysvaltalainen koripalloilija ja koripallovalmentaja.
Haapavesi
Luonto
Haapaveden pohjois- ja eteläosan maisemaa hallitsevat laajat suoalueet. Kunnan keskiosa on vaihtelevampaa, vesistöjen elävöittämää mäkimaastoa. Asutus- ja peltoalueet keskittyvät kunnan keskiosaan Pyhäjoen varrelle. Haapaveden kallioperä on kivilajikoostumukseltaan vaihteleva. Kunnan keski- ja itäosassa ovat hallitsevina erilaiset graniitit, pohjoisessa ja etelässä ﻿kvartsi-granodioriitti ja erilaiset liuskeet. Irtaimista maalajeista on selvästi yleisin turve. Moreenia on eniten kunnan keskiosassa. Soraa ja hiekkaa on pääasiassa pohjoisessa Karhukankaan seudulla, josta alkaa Iisalmen-Vieremän-Raahen harjujakso. Pyhäjoen laakso on suurelta osin savi- ja hiesukerrostumien täyttämä.
Noriega
Noriega on muun muassa seuraavien henkilöiden sukunimi:
Uusiutuva energia Ruotsissa
Tuulivoima
Ruotsissa oli rakennettua tuulivoimaa 788 MW vuoden 2007 lopussa. Tuulivoimakapasiteettia lisättiin 216 MW vuonna 2007. Ruotsi on asettanut tavoitteeksi kymmenkertaistaa tuulisähkön tuotannon vuoteen 2015 mennessä. Vuonna 2008 Ruotsin energiavirasto on osoittanut 1500 km2 423 alueella ja 20 läänissä soveltuviksi tuulivoimatuotantoon. Se vastaa 20 TWh vuosituotantoa.
Biopolttoaineet
Ruotsi on johtavia bioetanolin tuottajia Euroopassa. Ruotsissa antaa biopolttoaineille verovapautuksia. Biopolttoaineiden osuus liikenteen energiakulutusmäärästä oli 4 % vuonna 2007. Pääkomponenttina biopolttoaineita käyttävien henkilöautojen määrä vuonna 2007 kasvoi 65 %,joka oli vain runsas 2 % kaikista henkilöautoista. Huoltoasemista 29 %:ssa oli uusiutuvaa polttoainetta myynnissä 1.1.2008. E85- polttoaine on hinnaltaan ovat edullisempi kuin bensiini. Vuonna 2007 biokaasubusseja oli 16 kaupungissa. Suurin osa etanolista tuodaan Brasiliasta. Norrköpingissä on valmistettu vehnäetanolia 60 000 m3/vuosi vuodesta 2001. Tuotantoa on ajateltu laajentaa kapasiteettiin 200 000 m3/vuosi. 15 000 m3 etanolia valmistetaan Örnsköldsvikin vanhalla sellutehtaalla. FAME valmistuspaikkakuntia ovat Stenungssund ja Karlshamn. Suurin osa tuodaan muista Euroopan maista.
Kaupungit
Tukholman tavoite on olla hiilineutraali vuonna 2050. Jo nyt Tukholman kaupungin sähkö on uusiutuvasti tuotettu. Tavoitteena on, että vuonna 2025 Tukholman paikallinen liikenne kulkee täysin uusiutuvalla voimalla ja 80 % kaukolämmöstä on uusiutuvalla voimalla, esimerkiksi maalämmöllä.
Louis Blériot
Nuoruus
Blériot oli jo varhain kiinnostunut lentämisestä ja hän rakensi vuonna 1900 miehittämättömän moottorikäyttöisen ornitopterin, jonka oli tarkoitus lentää siipiä räpyttelemällä. Kuten muutkin edeltävät ornitopterit myös tämä kokeilu epäonnistui, mutta Blériot jatkoi kuitenkin työtään toimivan lentokoneen kehittämiseksi.
Edvard Hjelt
thumb|Edvard Immanuel Hjelt pienoiskuva|Maisteri Edvard Hjelt, tuleva professori ja valtioneuvos. Daniel Nyblin, 1878. Museovirasto / Historian kuvakokoelma. Edvard Immanuel Hjelt (28. kesäkuuta 1855 Vihti − 2. heinäkuuta 1921 Bad Mergentheim, Saksa) oli suomalainen kemisti, professori, Helsingin yliopiston rehtori ja kansleri sekä valtioneuvos. Hän oli lyhyen aikaa Senaatin talousosaston varapuheenjohtaja ja myöhemmin avainhenkilö Saksan ja Suomen suhteiden kehittymisessä.
Ura
Syksyllä 1917 Hjelt nousi itsenäisyysliikkeen kärkihahmoksi, sillä toiminnan painopiste siirtyi Tukholmasta Berliiniin. Hän yhdessä eversti Wilhelm Thesleffin kanssa vahvisti yhteistyötä saksalaisten kanssa. Hän tunnusteli kenraali Ludendorffilta mahdollisuutta saada sotilaallista tukea Suomen itsenäisyydelle ja sai sitten kotimaasta toimeksiannon hankkia Saksalta tunnustuksen itsenäisyysjulistukselle. Tammikuussa 1918 hänestä tehtiin ensimmäinen Suomen Berliinin lähettiläs ja hän ryhtyi tarmokkaasti ajamaan jääkärien kotiuttamista, jotta nämä pääsisivät liittymään sisällissodan valkoisiin.
Edvard Hjeltin tytär oli taiteilija Esther Hjelt-Cajanus. Hänen veljiään olivat tilastomies ja senaattori August Hjelt, teologi Arthur Hjelt ja pankinjohtaja Otto Hjelt. Hänen serkkunsa oli kasvitieteilijä Hjalmar Hjelt.
Petshop of Horrors
Osat
Sarjaa on julkaistu kaikkiaan 13 osaa.
Kati Launis
Launis valmistui Turun yliopiston historian, kulttuurin ja taiteiden tutkimuksen laitokselta tohtoriksi vuonna 2005, ja dosentiksi vuonna 2012. Hän on kotoisin Huittisista, ja asuu nykyisin Liedossa.
Tokyo Mew Mew
Juoni
Ichigo, Minto, Retasu, Purin ja Zakuro joutuvat eräänä päivänä maagisen säteen kohteeksi ja kukin heistä saa jonkin uhanalaisen eläimen geenejä. Säteen takana ovat rikas lukiolaispoika Ryoo Shirogane sekä Keiichiro Akasaka, jotka palkkaavat Ichigon puolustamaan maapalloa. Ichigo joutuu työskentelemään Café Mew Mewissä, joka on myös heidän tukikohtansa, ja etsimään loput neljä kumppaniaan. Heidän työnsä on taistella avaruusolioita ja kimairoiksi muuttuneita eläimiä vastaan ja pelastaa maailma, minkä jälkeen eläimien geenien vaikutuksien pitäisi taantua, jolloin he palaavat takaisin tavallisiksi ihmisiksi. He keräävät taistelujen välissä Mew Aquaksi kutsuttua ainetta, jolla on mahdollista pelastaa suuri määrä luontoa. Ichigon suurin ongelma on, ettei hän voi kertoa ihastukselleen Masayalle olevansa mewmew.
Julkaisu
Tokyo Mew Mew -mangaa on toistaiseksi julkaistu kaiken kaikkiaan yhdeksän osaa: varsinainen sarja on seitsemänosainen ja kaksi Tokyo Mew Mew à la mode -jatko-osaa. Suomenkielisen julkaisun kustantajana toimii Sangatsu Manga.
Wanaja Wild
Kausi 2008 sujui joukkueelta opetellessa ja tuulimyllyjä vastaan taistellessa. Tuloksena runkosarjassa yksi piste, sarjajumbon paikka ja eniten jäähyminuutteja.
Kaudella 2009 joukkue oli jälleen runkosarjan viimeinen ja pelasi runkosarjan jälkeen 13.6.2009 tasonmittausottelun Wild - Players, joka päättyi isätien 5-4 voittoon.
Edgar Quinet -luokka
Edgar Quinet -luokka oli Ranskan laivaston kahden ennen ensimmäistä maailmansotaa valmistetun panssariristeilijän muodostama alusluokka.
Planetaarinen sumu
Kehitys
Koska auringonkaltaisia tähtiä on Linnunradassa ainakin sata miljardia ja planetaarisia sumuja taas vain 10 000, on sumujen eliniän oltava korkeintaan muutamia kymmeniä tuhansia vuosia. Tähden jäänne viilenee ajan myötä energian poistuessa siitä säteilynä, ja sen massa ei ole enää riittävä hiilen ja hapen fuusioimiseksi. UV-säteily heikkenee ja ionisoi yhä vähemmän yhä kauemmaksi laajentunutta kaasupilveä, kunnes tähti muuttuu valkoiseksi kääpiöksi, sumun atomit rekombinoituvat ja sumu häviää avaruuteen toimien ehkä myöhemmin uusien tähtien raaka-aineena. Tyypillisen planetaarisen sumun elinkaari on noin 10 000 vuoden mittainen.
Viikinki (moottorivene)
Hylyn nosto
Merivartioston vartiolaiva Valpas yritti ensin nostaa venettä. Kaksi ensimmäistä nostoyritystä 8. ja 9. lokakuuta 1978 epäonnistuivat nostoliinojen katkettua, ja vene upposi molemmilla kerroilla uudestaan vahingoittuen jonkin verran lisää. Kaapelilaiva Putsaari nosti veneen 12. lokakuuta 1978.
Levante UD
Historia
Levante on viettänyt suurimman osan historiastaan Espanjan toiseksi korkeimmalla sarjatasolla Segunda Divisiónissa. Joukkue nousi korkeimmalle sarjatasolle Primera Divisióniin kaudeksi 2006–2007 sijoituttuaan Segunda Divisiónissa kolmanneksi. Tätä ennen se oli pelannut pääsarjatasolla kolme kautta (1963–1964, 1964–1965 ja 2004–2005).
Hehkulamppujen kielto
Hehkulamppujen poistumisen hyödyt Suomessa
Motivan mukaan Suomi säästäisi lailla 5,8 % kotitalouksien sähkönkulutuksesta eli yhteensä 1,1 TWh. Tässä laskelmassa ei ole kuitenkaan otettu huomioon hehkulampun lämmitysvaikutusta. Säästö on suurin kaukolämmitteisissä rakennuksissa, mutta sitä syntyy myös sähkölämmitteisissä talouksissa.
Aiheesta muualla
백열등
Hirsirakentaminen
Hirsirakennuksissa käytetyt hirsityypit voidaan jakaa esimerkiksi seuraavasti:
John Gardner (yhdysvaltalainen kirjailija)
Gardnerin isä oli maanviljelijä ja hänen äitinsä englantilainen opettaja paikallisessa koulussa. Lapsena Gardner kävi tavallista koulua ja työskenteli isänsä maatilalla, missä hän vahingossa tappoi veljensä onnettomuudessa.
Terässopimus
Nimen ”terässopimus” keksi Italian diktaattori Benito Mussolini. Hänen on arveltu tavoitelleen sopimuksella Saksan tukea suunnittelemilleen valloitusretkille. Käytännössä Saksan ja Italian sotatoimien koordinaatio jäi heikoksi, sillä Hitler ja Mussolini eivät mielellään jakaneet suunnitelmiaan etukäteen toisilleen. Terässopimusta solmittaessa Mussolini oletti, että Saksa ei aloittaisi sotaa Euroopassa vielä ainakaan muutamaan vuoteen, mutta todellisuudessa Hitler alkoi välittömästi suunnitella hyökkäystä Puolaan. Hyökkäyksen alkaessa syksyllä 1939 Italia ei sopimuksesta huolimatta liittynyt sotaan, johon se ei katsonut olevansa vielä valmis, ja Saksa hyväksyi tämän.
Kline
Kline on muun muassa seuraavien henkilöiden sukunimi:
4. Pohjois-Pohjanmaan rykmentti 1. pataljoona
Joukko-osastot
Päällikkö: luutnantti A. L. Lindberg ja 30. maaliskuuta 1918 alkaen jääkärivänrikki Kaino Niemeläinen. Päällikkö: luutnantti E. Liljeberg. Päällikkö: jääkäriluutnantti Gunnar Wikström myöh. Visapuu (16. huhtikuuta alkaen).
Horik I
Horikia ei mainita monessakaan oman aikansa lähteessä. Saxo Grammaticuksen Tanskan kronikassa Gesta Danorum hänet mainitaan vain yhdessä osiossa nimellä Erik. Monissa vanhoissa lähteissä tämän ajan kuninkaana pidetään Ragnar Lodbrokia.
Johannes Anyuru
pienoiskuva|Johannes Anyuru [[Göteborgin kirjamessut|Göteborgin kirjamessuilla vuonna 2010.]] Johannes Anyuru (s. 22. maaliskuuta 1979) on ruotsalainen kirjailija ja runoilija.
Veden muisti
Veden muisti on kuvanveistäjä Pekka Jylhän suunnittelema valtioneuvos Harri Holkerin hautamuistomerkki. Se on mustaa graniittia, jossa on käytetty materiaalina myös pronssia. Hautamuistomerkissä oleva Harri Holkerin nimi on kirjoitettu valtioneuvoksen omalla käsialalla, tekstit ovat mustaksi maalattua terästä.
Christopher Wilson
Christopher Wilson (s. 23. toukokuuta 1951) on brittiläinen luutunsoittaja. Hän opiskeli vuosina 1970–1972 luutun soittamista Diana Poultonin johdolla Royal College of Musicissa. Wilson debytoi vuonna 1977 ja on sen jälkeen esittänyt ja levyttänyt paljon lähinnä 1500- ja 1600-lukujen soololuuttumusiikkia. Wilson on soittanut myös duossa Shirley Rumseyn kanssa.
Aleksandr Godunov
Aleksander Borisovitš Godunov (, 28. marraskuuta 1949 Sahalin – 18. toukokuuta 1995 Los Angeles) oli venäläinen balettitanssija ja näyttelijä, jonka loikkaus 23. elokuuta 1979 aiheutti diplomaattisen kriisin Yhdysvaltain ja Neuvostoliiton välillä.
Barbara Walters
Varhainen elämä
Waltersin Englannista kotoisin ollut isä toimi tuottajana Broadwaylla. Waltersilla oli kaksi sisarusta, vanhempi veli ja nuorempi sisar. Hänen veljensä kuitenkin kuoli keuhkokuumeeseen kolme vuotta Waltersin syntymän jälkeen. Vaikka perhe oli etniseltä alkuperältään juutalainen, Waltersia ei kasvatettu uskonnollisesti hänen isänsä ateistisuuden takia.
HMS Hind (U39)
Valmistus
Alus tilattiin William Denny and Brothersilta, missä köli laskettiin 31. elokuuta 1942. Alus laskettiin vesille 30. syyskuuta 1943 ja otettiin palvelukseen 11. huhtikuuta 1944.
Seppo Rannikko
Elämäkerta
Fonovox-yhtiö äänitti myös Rannikon kaksi ensimmäistä sooloalbumia Sahara (1976) ja Disco Jungle (1977). Sahara sisälsi pääasiassa tuon ajan suosikki-iskelmiä ja ikivihreitä, mutta Disco Jungle antoi jo hieman laajemman kuvan Seppo Rannikon osaamisesta: huomattava osa albumin musiikista on hänen omia sävellyksiään latindisco-tyyliin sovitettuna. 1970- ja 1980-luvuilla Seppo Rannikko ehti vielä vaikuttaa yhtyeissä Karpalo ja Pedro's Heavy Gentlemen, jälkimmäisessä vain satunnaisena vierailijana.
Jarmo Jylhän mukaan Rannikko ”piilotteli” myös tanssi- ja iskelmämusiikin sovituksiinsa nerokkaita jazzmaisia riffejä ja obligatoja ja sai kappaleet näin kuulostamaan tuoreilta ja svengaavilta.
HMS Hart (U58)
Alus palveli vuosina 1958-1971 Saksan laivastossa koululaivana fregatiksi luokiteltuna nimellä Scheer.
Valmistus
Alus tilattiin 18. joulukuuta 1941 osana vuoden 1941 laivasto-ohjelmaa Alexander Stephen and Sonsilta, missä köli laskettiin 27. maaliskuuta 1942. Alus laskettiin vesille 7. heinäkuuta 1943 kumminaan rouva Pitcher ja otettiin palvelukseen vielä saman vuoden lopulla 12. joulukuuta.
Domna Homjuk
Domna Maksimovna Homjuk, kansainvälisesti yleensä kirjoitusasulla Domna Khomyuk (o.s. Zaharova, ; s. 10. syyskuuta 1954, Voronje (Koarrdõgk), Murmanskin alue, Neuvostoliitto) on kiltinänsaamelainen eläinteknikko, kirjailija ja muusikko, joka on tehnyt työtä kiltinänsaamen kielen ja kulttuurin elvyttämiseksi.
Domingo Pérez Cáceres
Mutta ennen kaikkea, hän oli rakentajan edistäjä Candelaria basilikan -on Kanariansaarten suojeluspyhimys. Hän oli myös ensimmäinen ja ainoa Teneriffain syntynyt piispa, joka hallitsi omaa kotikuntansa, San Cristóbal de La Laguna o Tenerifen hiippakunnan.
Domna Homjuk
Elämäkerta
Domna Maksimovna Zaharova syntyi 10. syyskuuta 1954 Koarrdõgkissa. Hänen vanhempansa olivat poronhoitajat ja palkitut sotaveteraanit Maksim Antonovitš Zaharov (1919–1984) ja Marija Ivanovna Zaharova (1922–2008). Heille syntyi yhteensä yhdeksän lasta.
Kokoelmalevyt
Homjukilla on kappaleet seuraavilla levyillä:
Juha Niemiö
Luottamustehtävänään hän on toiminut muun muassa Suomen keittiömestareiden ja Suomen kokkimaajoukkueen hallituksen jäsenenä, aiemmin myös joukkueen valmentajana ja johtajana.
Husula
Aiheesta muualla
60.59944°N, 27.17278°W
Keski-Andien intiaanikulttuurit
Myöhäinen horisontti
Keski-Andien myöhäinen horisontti vuosina 1476–1534 Perun seudun intiaanikulttuurien historiassa oli kausi, jolloin inkojen suurvalta levittäytyi laajalle alueelle Andeilla ja rannikoilla. Inkojen kanssa kilpaili Perun pohjoisrannikolla Chimor eli Chimú. Pohjoisessa vuoristossa oli chachapoya-intiaaneja. Etelässä inkat valloittivat Chancayn ja Chinchan pienet rannikon valtiot. Kahden inkahallitsijan, Pachacutin (1438–1471) ja Tupac Inca Yupanquin ("Topa Incan") (1471–1493) valloitusretket tekivät inkavaltiosta valtavan.
Matěj Blümel
Maajoukkueura
Tšekin A-maajoukkueessa Blümel on pelannut kolme ottelua tehden kaksi maalia. Hän teki A-maajoukkuedebyyttinsä Channel One Cupissa 20. joulukuuta 2020 Moskovan TsSKA Arenalla Ruotsia vastaan. Blümel merkittiin Tšekin nelosketjun oikeaan laitaan Petr Kodýtekin ja Jan Mandátin viereen. Hän teki ottelussa myös ensimmäisen A-maajoukkuemaalinsa. Blümelin osuma jäi Tšekin 4–1-voittoon päättyneen ottelun voittomaaliksi.
Jääpallon maailmanmestaruuskilpailut 1975
Suomen joukkue
Matti Alatalo (OLS), Pauli Auvinen (WP-35), Juha Eklund (Vastus), Jarmo Haavisto (HIFK), Eero Hautala (WP-35), Esko Holopainen (WP-35), Seppo Jolkkonen (Vastus), Kari Kiviharju (Vastus), Seppo Laakkonen (WP-35), Veikko Niemikorpi (HIFK), Timo Okkonen (OLS), Veli Pohjolainen (LaPa), Urho Partanen (HIFK),  Ulf Sainio (HIFK), Seppo Sarkima (LaPa), Tapio Tanninen (HIFK), Raimo Tirkkonen (WP-35), Pekka Vartiainen (OLS) ; Valmentajat: Esko Heltola ja Olavi Varma
Sexplanations
Muut kanavat
Kanavan kanavasuosituksia ovat Hannah Witton, lacigreen, Carlin Ross ja griner65.
Alkaanit
Asyklisten alkaanien isomeria
Yksinkertaisin alkaani on metaani (CH4). Se on ainoa alkaani, joka muodostuu yhdestä hiiliatomista. Samaan tapaan etaani (CH3CH3) on ainoa kahdesta ja propaani (CH3CH2CH3) kolmesta hiiliatomista muodostuva suoraketjuinen alkaani. Neljästä hiiliatomista on kuitenkin mahdollista muodostaa kaksi erilaista asyklistä alkaania: butaani ja 2-metyylipropaani eli isobutaani. Butaanin ja isobutaanin molekyylikaava on sama C4H10, mutta niiden rakenne on erilainen – ne ovat toistensa rakenteellisia isomeereja. Asyklisten alkaanien isomeerien määrä kasvaa merkittävästi yhdisteen atomimäärän kasvaessa: thumb|right|250px|2 etaanimolekyyliä akselin suunnasta katsottuna. Niiden vetyatomit voivat vaihtaa geometrista suhdettaan kiertymällä hiili-hiili-sidoksen varassa. Molemmat kuvatut tapaukset ovat mahdollisia, mutta jälkimmäinen on paljon todennäköisempi. Asyklinen alkaani voi kiertyä hiili-hiili-sidostensa kautta. Tämän vuoksi se on konformaatioisomerialtaan hyvin monipuolinen. Positiivisen osittaisvarauksen omaavat vetyatomit kuitenkin pääsääntöisesti ovat mahdollisimman kaukana toisistaan minimienergiaperiaatteen mukaisesti.
Suoraketjuisten alkaanien nimeäminen
Suoraketjuiset alkaanit eli n-alkaanit nimetään niiden sisältämien hiiliatomien mukaan seuraavasti:
Alkaanien substituutioreaktiot
Suurimolekyylisempien alkaanien reagoidessa kloorin kanssa eivät hiiliatomien väliset sidokset katkea. Niinpä esimerkiksi etaanista (C2H6) voi kloorattaessa syntyä useita kloorattuja hiilivetyjä, joiden molekyyleissä klooriatomien lukumäärä vaihtelee yhdestä (etyylikloridissa, ClCH2–CH3) kuuteen (heksakloorietaanissa, Cl3C–CCl3), mutta joissa kaikissa on edelleen kaksi hiiliatomia.
John Goodman
Jonathan Stephen ”John” Goodman (s. 20. kesäkuuta 1952) on yhdysvaltalainen näyttelijä, joka on näytellyt muun muassa elokuvissa The Flintstones – Kiviset ja Soraset (1994) ja Blues Brothers 2000 (1998). Hän saa useimmiten sivuosia, joko perheen isänä (Roseanne-televisiosarjassa) tai sankaripäähenkilön vähemmän koulutettuna toverina (Sea of Love, Kadotettu, The Big Lebowski). West Wing -televisiosarjassa hän esiintyi lyhytaikaisena Yhdysvaltojen presidenttinä. Joel ja Ethan Coen ovat antaneet Goodmanille roolin monissa elokuvistaan.
Mielipide
Mielipide on yksilön subjektiivinen näkemys jostain asiasta. Mielipiteiden syntyyn vaikuttavat esimerkiksi koti, kasvatus, koulu, ystävät, asuinpaikka ja harrastukset. Myös media, kulttuuri (esimerkiksi kirjat, elokuvat ja pelit) ja mainonta vaikuttavat mielipiteisiin.
Taka-Baikalian aluepiiri
Historia
Kaivosteollisuuden kehitys jatkui toisen maailmansodan jälkeen. Alueella tuotettiin kultaa, molybdeenia, volframia, tinaa, hopeaa, lyijyä, sinkkiä, uraania, fluoriittia ym. Vuonna 1969 perustettiin uusi Krasnokamenskin kaupunki uraaniesiintymän yhteyteen. Maatalous erikoistui paikallisen lammasrodun kasvatukseen. Neuvostoliiton Kiinan-suhteiden heikettyä 1960-luvulla maiden välistä rajaa vahvistettiin. Vuonna 1975 alettiin rakentaa Baikalin–Amurin rautatietä, joka valmistui vuonna 1984.
Tšitan alue yhdistettiin 1. maaliskuuta 2008 sen sisällä sijaitsevan Agan Burjatian autonomisen piirikunnan kanssa ja niistä muodostettiin uusi liittovaltiosubjekti Taka-Baikalian aluepiiri. Yhdistyminen oli hyväksytty kansanäänestyksessä maaliskuussa 2007.
Thibaut II (Navarra)
pienoiskuva|Thibaut II:n kuninkaallinen sinetti Thibaut II, lisänimeltä Nuori, (6. joulukuuta 1239 – 4. joulukuuta 1270) oli Navarran kuningas ja nimellä Thibaut V Champagnen kreivi.
Totuusfunktio
Eri totuusfunktioita voi myös yhdistellä, jolloin saadaan edelleen jokin totuusfunktio. Yhdistämisessä bittimuuttujien tilalle saa mielivaltaisesti sijoittaa jonkin käytettävän bittimuuttujan (Bittimuuttujien määrä riippuu yhdistämisessä saatavan totuusfunktion halutusta pituudesta. Jos n_\mathbf{} on esimerkiksi 5_\mathbf{}, käytettävissä ovat bittimuuttujat ja .) tai totuusfunktiosta tulevan bittiarvon. Esimerkiksi jos ja  sekä  ja  ovat annetut totuusfunktiot, niin niistä voidaan yhdistellä muun muassa 5_\mathbf{}-paikkainen totuusfunktio y_\mathbf{} säännöllä, jolloin esimerkiksi. Kaikkien bittimuuttujien tai käytettävissä olevien totuusfunktioiden ei tarvitse esiintyä yhdistelmässä, mutta toisaalta sama bittimuuttuja tai totuusfunktio saa esiintyä useamminkin kuin kerran. (Esimerkki-yhdistelmässä -bittimuuttuja ei esiintynyt lainkaan, mutta -bittimuuttuja ja molemmat käytettävissä olleet totuusfunktiot esiintyivät kahdesti.)
Nyt voidaan määritellä totuusfunktion isotonisuus.
Volkswagen Touareg
Volkswagen Touareg on Volkswagenin vuodesta 2002 lähtien valmistama crossover-tyyppinen automalli. Se on saanut nimensä Saharassa asuvan alkuperäiskansan, tuaregien mukaan.
Volkswagen Touareg II (2010–2018)
Toisen sukupolven Touareg (Typ 7P) esiteltiin vuonna 2010, ja se perustuu samalle PL72-pohjalevylle kuin Porsche Cayennen toinen sukupolvi.
Euroopan markkinoilla oli aluksi tarjolla kaksi bensiinimoottoria: 3,0 V6 TSI Hybrid (380 hv), jossa bensiinimoottorin apuna on sähkömoottori, ja 3,6 V6 FSI (280 hv), josta oli Venäjällä myös 250-hevosvoimainen versio. Muun muassa Brasiliassa ja Kiinassa saatavana oli 4,2 V8 FSI (360 hv). Dieselmoottorit olivat 3,0 V6 TDI (240 hv) ja 4,2 V8 TDI (340 hv). Syksyllä 2010 V6-dieselmoottorista tuli myös 204-hevosvoimainen versio ja seuraavana keväänä 240-hevosvoimaisen teho nousi viidellä hevosvoimalla. vasen|pienoiskuva|Toisen sukupolven facelift-malli. Euroopassa 3,6-litrainen bensiinimoottori poistui valikoimasta vuonna 2013. Seuraavan vuoden syksyllä 245-hevosvoimaisen dieselmoottorin teho nousi 262 hevosvoimaan. Keväällä 2015 moottorivalikoimasta karsittiin hybridimoottori ja V8-dieselmoottori.
Kustaa Aadolfin kirkko (Helsingborg)
Kustaa Aadolfin kirkko on kirkkorakennus Helsingborgin Söderin kaupunginosassa, Ruotsissa. Sen on suunnitellut arkkitehti Gustaf Hermansson Sundsvallista. Rakennustyöt aloitettiin vuonna 1893 rakennusmestari A. Wilsonin johdolla. Kirkon vihkimistilaisuus järjestettiin 6. kesäkuuta 1897.
HMS Sparrow (U71)
HMS Sparrow (viirinumerot U71) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen vuonna 1946 toisen maailmansodan päätyttyä.
Mandrill
Yhtyeen tyyliin kuuluu voimakas eri musiikinlajien yhdistely. Afroamerikkalaisen populaarimusiikin tyylien lisäksi yhtyeen musiikissa leimaavaa ovat latino-vaikutteet sekä paikoin rock-soundi. Levyistä kaupallisesti parhaiten on menestynyt Composite Truth (1973), ja sitä pidetään yhtyeen parhaana levynä.
SS Vestkusten
Aiheesta muualla
[https://www.elavamuisti.fi/aikajana/westkustenin-haaksirikko-vaasan-edustalla Elävä muisti -verkkosivusto: Westkustenin haaksirikko Vaasan edustalla. (Elokuvan virallinen nimi: Kuvia Suomen Suuriruhtinaskunnasta 1906-1917)]
Kantola (Hämeenlinna)
Historiaa
pienoiskuva|vasen|Myllärinkadun vanhoja teollisuusrakennuksia vuonna 2002, etualalla näkyvä rakennus on sittemmin purettu. Kantolan rautakautiset polttokenttäkalmistot on merkitty muinaismuistoiksi.
Kantolanniemi alkoi teollistua 1930-luvulla, ja kehitys vain kiihtyi sotien jälkeen. OTK:n Puu Osakeyhtiön (vuodesta 1964 Sotka Oy) tehtaat valmistuivat 1948–1949 ja OTK:n Hämeenlinnan mylly (Vanajan mylly), rehutehdas ja jakeluvarasto 1950-luvulla. Vuosikymmenen keskivaiheilla nousi myös Lihateollisuuden tutkimuskeskuksen punatiilinen toimitalo Luukkaankadulle ja Maustepalvelu Oy:n toimitilat. Kantolan keksitehdas ja viljasiilot valmistuivat 1960.
Veikko Pekkarinen
Veikko Johannes Pekkarinen (28. helmikuuta 1907 Kuopion maalaiskunta – 4. elokuuta 1985 Kuopio ) oli Karjalaisen päätoimittaja.
Veikko Pekkarisen vanhemmat olivat Heikki Pekkarinen ja Maria Antikainen ja puoliso vuodesta 1939 Rauha Esteri Turunen. Pekkarinen tuli ylioppilaaksi 1928. Hän työskenteli Savon uutistoimittajana, toimitussihteerinä ja 2. toimittajana 1939–1945 ja vielä toimituspäällikkönä 1965–1968. Hän oli myös Karjalan Pojat -lehden päätoimittaja. Karjalaisen päätoimittajana Joensuussa Pekkarinen työskenteli kaksikymmentä vuotta, 1945–1965. Hänellä oli useita sanomalehtialan luottamustoimia, Joensuun kaupunginvaltuuston jäsen hän oli 1948–1951.
Tšekin historia
Maailmansodat
Ensimmäisen maailmansodan jälkeen Itävaltaan kuuluneista Böömin kruunun maista sekä Unkarin slovakialaisesta alueesta, Ruteniasta ja muistakin Unkarin alueista muodostettiin uusi Tšekkoslovakian valtio. Sen ensimmäiseksi presidentiksi tuli Tomáš Masaryk ja pääkaupungiksi Praha. Valtioon jäi erittäin suuri saksalaisvähemmistö.
Topolánekin hallitus
Topolánekin oikeistohallitus tuki Yhdysvaltain esitystä sijoittaa maalle sijoitetun reittivaiheen ohjuspuolustuksen tutka-asema Tšekkiin, Venäjän protesteista huolimatta.
Nintendo Research & Development 2
Masayuki Uemura, joka aiemmin työskenteli Sharp Electronicsille, johtama ryhmä kehitti Sharpin valokennoteknologiaa hyödyntävän Nintendo Beam Guns -pelin, joka myi yli miljoona kappaletta.
Köln-luokka
Köln-luokka eli F120-luokka oli Saksan laivaston kuuden aluksen muodostama fregattiluokka. Ne olivat ensimmäiset Saksassa valmistetut suuremmat sotalaivat toisen maailmansodan päätyttyä. Alukset korvattiin 1980-luvulla tyypin 122 -fregateilla ja neljä käytöstä poistettua alusta myytiin Turkille.
Hyppyheitto
Jump shot (basketball) Hoppskott
Joensuun Kalevaiset
Joensuun Kalevaiset oli Joensuulainen urheilun yleisseura. Seura on perustettu 7. joulukuuta 1913, mutta se rekisteröitiin 7.12.1923 nimellä Voimistelu- ja Urheiluyhdistys Joensuun Kalevaiset. Myöhemmin se lyheni muotoon Joensuun Kalevaiset, jolla nimellä se rekisteröitiin 23.1.1952. Seuran ensimmäisenä puheenjohtajana toimi Kustaa Levälahti ja sihteerinä lyseolainen Veikko Raatikainen. .
H. C. Stülcken Sohn
Sodan jälkeen yhtiö valmisti uudelleen perustetulle laivastolle erilaisia aluksia. Vuonna 1966 yhtiö liitettiin osaksi Blohm + Vossia.
Transsytoosi
Transsytoosi on solussa tapahtuva ainemolekyylien kuljetus, jossa aine kulkee solun läpi solun toiselta ulkolaidalta sen toiselle ulkolaidalle. Aine tulee endosytoosin myötä sisään ja se poistuu solusta eksosytoosin keinoin. Molekyylien kuljetus tapahtuu tiettyjen molekyylireseptoreiden avulla. Aine kulkee solun läpi rakkulassa. Solukalvon sisäpuolelle muodostuu sytoskeletti ja epiteeli, ennen kuin tapahtuu eksosytoosi ja aine purkautuu rakkulasta solun ulkopuolelle. Endoteelisoluissa jotkut proteiinit ja ravintoaineet voivat kulkea vain transsytoosin välityksellä. Kun aineet kulkevat endoteelisolujen läpi vereen, se tapahtuu transsytoosin kautta. Transsytoosin energia tulee ATP:stä. Tämä molekyylin kulkeutuminen tapahtuu siten, että tietynlaiset molekyylit sitoutuvat tiettyihin reseptoreihin. Tälläinen tapahtuma tapahtuu joskus jonkun signaalin laukaisemana. Transsytoosissa on kaksi muotoa, joista toinen perustuu klatriiniin ja toinen caveolinmolekyyliin. Klariiniin perustuva muoto koskee tiettyjä aineita, sillä klariini on reaktioherkkä joillekin ligandeja sitoville reseptoreille. Caveolinmolekyyliin perustuva muoto toimii rasvahappojen ja hormonien kulkeutumisessa.
Kantele
Varhainen historia
Kantele keksittiin joskus vuosien 1000 eaa. ja 1000 jaa. välillä., mutta tarkkaa tietoa asiasta on vaikea saada. Yleisin arvio kanteleen iästä on pari tuhatta vuotta.
Perinteisen kanteleen rakenne
Kaikissa vanhoissa kanteleissa on yhdestä puusta koverrettu koppa. Sen leveys ja samalla kielten määrä riippui saatavilla olevan puupölkyn leveydestä. Puuna käytettiin koivua, leppää, kuusta, haapaa tai mäntyä. Muodoltaan vanha kantele on vinosuunnikas, jonka sivujen tarkat mittasuhteet vaihtelevat.
Satish Dhawan Space Centre
Sieltä on laukaistu 1990-luvulta alkaen Intian PSLV ja GSLV kantoraketteja. Keskuksesta on laukaistu myös lukuisia koeraketteja. Vuonna 2005 keskukseen rakennettiin toinen laukaisutorni.
Brad Jones (jääkiekkoilija)
Seuraavaksi kaudeksi Jones tuli pelaamaan SM-liigaan ja Ilvekseen. Ilveksessä Jones pelasi 26 ottelua, joissa teki 10 maalia ja antoi 7 maaliin johtanutta syöttöä, ennen kuin palasi loppukaudeksi takaisin Pohjois-Amerikkaan, New Haven Senatorsiin. Kaudella 1993–1994 Jones pelasi Sveitsin B-liigassa HC Ajoiessa 19 ottelua. Tämän jälkeen Jones palasi jälleen Pohjois-Amerikkaan pelaamaan AHL-liigaa Springfield Falconsin riveissä. Kauden 1995–1996 Jones pelasi New York Rangersin AHL-farmiseurassa Binghamptonissa ja teki seuraavaksi kaudeksi sopimuksen DEL-liigan Frankfurt Lionsin kanssa. Saksassa. Saksan kauden jälkeen Jones pelasi vielä yhden kauden UHL-liigan B.C. Icemen-joukkueessa ja päätti uransa kauden päättyessä.
Vuojoen metsärata
Työ ja sen tekijät
Tilipäivinä kämpille ajettiin juna, jossa oli palkanmaksuvaunu. Vaunuun mentiin sisään yksi vuorollaan, jossa ryöstöyritysten estämiseksi aseella varustautunut tilinmaksaja maksoi työntekijöille palkan. Ulos tultiin vaunun toisesta päästä.
Beetasäteily
Beetasäteily on radioaktiivisen hajoamisen seurauksena syntyvää hiukkassäteilyä, jossa atomin ytimestä poistuu eli emittoituu beetahiukkanen. Beetahiukkaset ovat joko elektroneja tai positroneja. Elektronin poistuessa kyseessä on beeta miinus (β−) -säteily, kun positronin poistuessa puhutaan beeta plus (β+) -säteilystä (positroniemissio).
Aurora (Illinois)
Aurora on kaupunki Yhdysvalloissa, Illinoisin osavaltion koillisosassa, Fox-joen varrella. Se ulottuu kahden piirikunnan, Kanen ja DuPagen, alueelle.
Akrai
Rakennukset ja löydökset
Akrain kukkulan korkein kohta muodosti eräänlaisen ”akropoliin” eli yläkaupungin. Akrain pääkatu halkaisi kaupungin kukkulan suunnilleen keskeltä itä-länsisuunnassa. Sitä on kaivettu noin 200 metrin matkalta. Myös poikkikaduista on kaivettu joitakin osuuksia sekä pääkadun pohjois- että eteläpuolelta.
Kaupungissa oli kreikkalainen teatteri, joka on ajoitettu hellenistiselle kaudelle 200-luvulle eaa. Sen pohjoiseen päin avautuneen katsomon halkaisija oli noin 37,5 metriä. Kahdeksan porraskäytävää jakoi katsomon yhdeksään sektoriin. Teatteriin tehtiin muutoksia roomalaisella kaudella.
Elros
Elros on fiktiivinen henkilö J. R. R. Tolkienin luomassa fantasiamailmassa, Keski-Maassa. Elros on Elrondin veli ja koko dúnedainin esi-isä.
Intiankukastaja
Intiankukastaja (Dicaeum erythrorhynchos) on kukastajien heimoon kuuluva varpuslintu.
Levinneisyys
Intiankukastajaa tavataan Bangladeshissa, Bhutanissa, Intiassa, Myanmarissa, Nepalissa ja Sri Lankassa. Lajin kannankehitys on vakaa, eikä sen uskota olevan vaarassa. Laji on luokiteltu elinvoimaiseksi.
Ammatillinen yhdistymisvapaus
Ammatillinen yhdistymisvapaus tai ammatillinen järjestäytymisvapaus on yksilön ja oikeushenkilön vapaus valita, mihin järjestöihin kuuluu, missä toimii ja mitä perustaa ja järjestön sääntöjen mukaan lakkauttaa. Järjestäytymisvapaus on yhdistymisvapauden erikoistapaus, joka koskee järjestöjä, etenkin ammattiyhdistyksiä ja työnantajaliittoja. Järjestäytymisvapauteen kuuluu myös negatiivinen vapaus olla järjestäytymättä. Negatiivisen vapauden vallitessa ketään ei siis pakoteta kuulumaan järjestöön.
Emden (F221)
Valmistus
Alus tilattiin Hampurista Stülcken-Werftiltä, missä köli laskettiin 15. huhtikuuta 1958. Alus laskettiin vesille 21. maaliskuuta 1959 ja otettiin palvelukseen 24. lokakuuta 1961.
Pocahontas
Pocahontasin jälkeläisiä on edelleen elossa ja yksi heistä on Oscar-palkittu näyttelijä Edward Norton.
Pocahontasin sieppaus
Maaliskuussa 1614 pattitilanne lopulta purkautui yhteenottoon satojen englantilaisten ja powhatan-sotureiden kesken Pamunkeyjoella. Joenrantaan kerääntyneet intiaanit tervehtivät brittejä ivahuudoin ja ampuivat nuolikuuron näitä kohti. Pienen kahakan jälkeen britit tunkeutuivat powhatanien uuteen pääkylään Matchcotiin. Suuri joukko powhataneita uhkasi heitä, mutta ei ryhtynyt väkivaltaisuuksiin. Kaksi kuningas Powhatanin poikaa vaati nähdä vangitun sisarpuolensa elossa ja vahingoittumattomana. Nähtyään Pocahontasin voivan hyvin pojat taivuttivat isänsä solmimaan rauhan siirtokunnan kanssa. Englantilaiset suostuttelivat Pocahontasin puhumaan omalle kansalleen. Pocahontas kuitenkin moitti heille sitä, kuinka oma isä oli asettanut hänet vähempiarvoiseksi kuin ”vanhat miekat, ampuma-aseet ja kirveet”. Hän ilmaisi samalla halunsa elää mieluummin englantilaisten kanssa.
Kuolemanjälkeinen legenda
Pocahontasin kunniaksi on nimetty useita kaupunkeja, paikkoja ja piirikuntia muun muassa Alabamassa, Illinoisissa, Iowassa ja Länsi-Virginiassa. Lisäksi hänen nimensä on annettu neljälle Yhdysvaltain laivaston alukselle.
Pikkukukastaja
Pikkukukastaja (Dicaeum pygmaeum) on kukastajien heimoon kuuluva varpuslintu.
Haflinger
Ominaisuudet
Haflingerit ovat perusluonteeltaan älykkäitä, ystävällisiä ja yhteistyöhaluisia. Haflinger voi elää vanhaksi ja työskennellä iäkkäänäkin. Haflingerin säkäkorkeus on 135–150 senttimetriä eli se voi olla ponikokoinenkin, mutta haflinger katsotaan suomenhevosen tavoin yleisroduksi, ei poniksi. Haflingerin väri on aina liinakko eli rautias vaaleilla jouhilla, pään merkit ovat yleisiä. Haflingerin rakenteen piirteitä ovat pieni pää, älykäs ilme, isot silmät, pienet korvat ja hieman kyömy sivukuva, voimakas kaula, loivat lavat, vahva, syvä runko, melko pitkä selkä ja lihaksikkaat lautaset, voimakas takaosa, vahvat jalat ja erinomaiset kaviot.
Türkistanin alue
Alue tunnettiin aiemmin nimellä Etelä-Kazakstanin alue. Kun vuonna 2018 sen pääkaupungista Şımkentistä tehtiin oma hallintoalueensa, alueen pääkaupunki siirrettin Türkistaniin ja se nimettiin uudelleen.
Corpus inscriptionum Latinarum
CIL:ään pyritään keräämään kaikki latinankieliset piirtokirjoitukset koko Rooman valtakunnan alueelta. Tekstit järjestetään maantieteellisten ja muiden kriteerien perusteella. Moniosaista, latinankielistä kirjasarjaa päivitetään aika ajoin uusilla painoksilla ja lisäosilla. Hanketta johtaa Berliinin-Brandenburgin tiedeakatemia (Berlin-Brandenburgische Akademie der Wissenschaften), joka myös vastaa CIL:n sisarhankkeesta Inscriptiones Graecae (IG) eli antiikin kreikankielisten piirtokirjoitusten kokoomajulkaisusta.
Augsburg (F222)
Augsburg (runkonumero F222) oli Saksan liittotasavallan laivaston Köln-luokan fregatti.
Palvelus
Alus poistettiin palveluksesta 30. maaliskuuta 1988. Se on romutettu 1989.
Brin-luokka
Suunnittelu
Tosin suunnittelemat osittain kaksoisrunkoiset alukset olivat muunnoksia Archimede-luokan aluksista. Niistä kolmen ensimmäisen valmistus aloitettiin 1936 ja ne valmistuivat 1938. Viimeiset kaksi aloitettiin 1937 korvaamaan Espanjalle luovutetut samat nimiset Archimede-luokan alukset. Luovutuksen salaamiseksi alukset saivat samat nimet kuin luovutetut alukset ja ne valmistuivat 1939.
Kupariaarrekulttuuri
Ajoitus
Varhaista kupariaarteita muistuttavia esineitä on löydetty esim Lothalista jo 3. vuoistuhannelta eaa. Varsinainen kupariaarrekulttuuri Intiassa noin 2000–1200 eaa. kukoistanut kulttuuri. Se tunnetaan kupari-hopeakätköistä. Useimmat kulttuurin löytöpaikat on ajoitettu aikaan 1700–1200 eaa.
Singaporen presidentti
Singaporen presidentti on Singaporen tasavallan valtionpäämies. Singaporen hallituksen päämiehenä toimii pääministeri, ja presidentin rooli on enimmäkseen seremoniallinen. Presidentti nimittää pääministerin ja hallituksen ministerit. Presidentti valitaan suoralla kansanäänestyksellä.
Kasmenai
Historia
Kasmenain historiasta tiedetään antiikin lähteistä vain vähän. Filistoksen mukaan kaupunki oli Syrakusan puolella tämän sotiessa kapinoinutta Kamarinaa ja sen kanssa liittoutuneita sikuleita vastaan. Herodotos kertoo, että Kasmenai tarjosi turvapaikan Syrakusan oligarkkiselle Gamoroi-väestöryhmälle tai -puolueelle sen jälkeen, kun nämä karkotettiin kotikaupungistaan. Gelan tyranni Gelon siirrätti nämä noin vuonna 485 eaa. takaisin Syrakusaan.
Rakennukset ja löydökset
Kaupungin kukkulan huippu on ollut ympäröity torneilla varustetuin muurein, joiden pituus on ollut noin 3,4 kilometriä ja paksuus noin kolme metriä. Muuri oli rakennettu suurista kivenlohkareista. Siitä on säilynyt osia. Kaupungin agoraa ei ole kaivettu. Kukkulan länsipäästä on löydetty temppelin perustukset ja siihen liittynyt temenos-alue. Itse pyhäkkö on perustettu 600-luvulla eaa. Temppelistä on tunnistettu kaksi rakennusvaihetta noin vuosilta 560 eaa. ja 525–500 eaa. Se oli koristeltu monivärisillä terrakottaveistoksilla. Votiivilöytöjen, kuten metallisten aseiden, perusteella se on tulkittu jollekin sodanjumalalle omistetuksi. Siksi sitä kutsutaan Areen temppeliksi. Kaupungin hautausmailta on löydetty useita hautoja.
Säkkijärven polkka
Väinö Kähärä ja Willy Larsen
Toivo Tammisen mukaan tärkeässä roolissa polkan synnyssä on ollut säkkijärveläinen pelimanni Väinö Kähärä, joka yhdisti kolme kotiseudultaan kuulemaansa polkkaa yhdeksi kokonaisuudeksi. Muutettuaan Yhdysvaltoihin 1927 Kähärä meni New Yorkissa norjalais-amerikansuomalaisen harmonikansoittaja Willy Larsenin oppilaaksi, jolle Kähärä vastapalvelukseksi soittotunneista opetti suomalaisia tanssikappaleita. Ensimmäisenä Säkkijärven polkan levytti siten Willy Larsen omana sovituksenaan New Yorkissa lokakuussa 1928 nimellä Säk'järven polkka Columbia Records -levy-yhtiölle pianoharmonikalla.
Markus Oden
Muuta
Markus Oden harrasti lapsena myös jalkapalloa ja painia.
Kroatian laivasto
Kokoonpano
center|400px|Laivaston organisaatio
Karlsruhe (F223)
Valmistus
Alus tilattiin Kielistä Howaldtswerke-Deutsche Werftiltä, missä köli laskettiin 15. joulukuuta 1958. Alus laskettiin vesille 24. lokakuuta 1959 ja otettiin palvelukseen 15. joulukuuta 1962.
Ruotsalainen prikaati
Prikaatin muisto
Kaatuneiden ruotsalaisten muistomerkki paljastettiin Tampereella 30. marraskuuta 1918. Hankkeen rahoittajana toimi Sumeliuksen suku ja maa-alan muistomerkille luovutti Tampereen kaupunki. Ruotsalaisen kuvanveistäjän Å. O. Wibomin suunnittelemaan kivipaateen kiinnitettiin kuvanveistäjä Gunnar Finnen suunnittelema pronssikilpi, jonka kuva-aiheina ovat kolme kruunua ja kuusen oksa.
Lübeck (F224)
Lübeck (runkonumero F224) oli Saksan liittotasavallan laivaston Köln-luokan fregatti.
Kolumbianmammutti
Taksonomia
Kolumbianmammutin kuvasi tieteellisesti ensin vuonna 1857 skotlantilainen Hugh Falconer, joka antoi lajille nimen Elephas columbi Kristoffer Kolumbuksen mukaan. Charles Lyell toi eläimen Falconerin huomioon vuonna 1846, kun hän lähetti tälle poskihampaan paloja, jotka olivat löytyneet vuonna 1838 Brunswick Altamaha Canalin kaivauksissa Yhdysvaltain Georgiassa. Tuohon aikaan Pohjois-Amerikasta löytyneiden, samanlaisten fossiilien katsottiin kuuluvan villamammutille. Falconer havaitsi fossiilinäytteidensä olevan erilaisia ja vahvisti johtopäätöksensä tutkimalla niiden sisäistä rakennetta ja eräitä muita Meksikosta löytyneitä poskihampaita.
Paleobiologia
Yhteen paikkaan kasaantuneita nykynorsujen jäänteitä on kutsuttu ”norsujen hautausmaaksi”, koska näiden virheellisesti ajateltiin olevan paikkoja, jonne vanhat norsut menivät kuolemaan. Samanlaisia kolumbianmammuttien luiden kasautumisia on havaittu; näiden ajatellaan olevan tulosta kolumbianmammuttien kuolemisesta jokien läheisyydessä tai joissa vuosituhansien ajan ja siitä, että vesi on kuljettanut luut samaan paikkaan (kuten esimerkiksi Aucilla-joki Floridassa) tai siitä, että eläimet ovat kuolleet jäätyään jumiin mutaan. Joidenkin luukasaumien ajatellaan olevan jäänteitä samaan aikaan kuolleista laumoista, mahdollisesti tulvan seurauksena.
Luonnossa esiintyneet ansat
Monia mammutteja kerääntyi myös luonnossa esiintyviin ansoihin, kuten doliineihin ja asfalttijärviin. Etelä-Dakotassa sijaitseva Hot Springs Mammoth Site on 26 000 vuotta vanha, noin 40 metriä pitkä doliini, joka toimi 300–700 vuoden ajan ennen täyttymistään sedimentillä. Kyseinen paikka on Wacon löytöpaikan vastakohta; kaikki yhtä lukuun ottamatta ainakin 55 luurangosta – lisää luurankoja kaivetaan esiin joka vuosi – ovat uroksia ja kerääntyneet ajan saatossa pikemminkin kuin yksittäisellä kerralla. Urosmammuttien oletetaan nykyurosnorsujen tapaan eläneen pääasiallisesti yksin, olleen seikkailunhaluisempia (erityisesti nuoret urokset) ja todennäköisemmin kohdanneen vaarallisia tilanteita kuin naaraiden. Mammutteja ovat saattaneet houkutella kuoppaan lämmin vesi ja reunojen liepeillä ollut kasvillisuus, ja eläimet ovat liukastuneet kuoppaan hukkuen tai nääntyen nälkään. Kasvurenkaiden isotooppitutkimukset ovat osoittaneet, että useimmat mammutit kuolivat kevään ja kesän aikaan, mikä on saattanut korreloida kuopan lähellä olleen kasvillisuuden kanssa. Eräs yksilö lempinimeltään ”Murray” makaa kyljellään ja luultavasti kuoli tässä asennossa yrittäessään päästä vapaaksi.
Elinikä
Melkein kaikki ”Huntingtonin mammutin” selkänikamat olivat artriitin vuoksi vääntyneitä, ja eläimen lannenikamista neljä oli yhteensulautuneita; joissakin luissa on merkkejä bakteeri-infektiosta, kuten osteomyeliitistä. Luiden kunto vihjaa, että eläin kuoli vanhuuteen ja aliravitsemukseen.
Kieltoverbi
Inarinsaame
Imperatiivi
SciShow Space
Mediassa kanavan videoita ovat käsitelleet mm. A Plus, Daily Mail , Mental Floss ja VICE.
Shōgun (romaani)
Romaanin englantilaisella merimiehellä oli todellinen esikuva: Will Adams (1564–1620), joka haaksirikkoutui hollantilaisella laivalla Japaniin ja lyhyen vankeuden jälkeen "ystävystyi" Ieyasun kanssa.
Elizabeth Anne Allen
Elizabeth Anne Allen (s. 18. marraskuuta 1970) on yhdysvaltalainen näyttelijä. Hänet tunnetaan parhaiten roolistaan Amy Madisonina televisiosarjassa Buffy, vampyyrintappaja (1997–2003).
Buffy
Allen tunnetaan kenties parhaiten roolistaan noitatyttö Amy Madisonina televisiosarjassa Buffy, vampyyrintappaja. Alun perin hän koe-esiintyi päähenkilö Buffy Summersin roolia varten, mutta rooliin valittiin Sarah Michelle Gellar. Tuottajat olivat kuitenkin vaikuttuneita Allenin suorituksesta ja ottivat muutamaa kuukautta myöhemmin häneen yhteyttä ja tarjosivat Amy Madisonin roolia. Allen teki ensiesiintymisensä Buffyssa sen ensimmäisen tuotantokauden jaksossa Noitatemppuja vuonna 1997. Hänet nähtiin Amyn roolissa sarjan kuudella tuotantokaudella yhteensä kahdeksan jakson verran. Viimeisen kerran hänet nähtiin seitsemännen tuotantokauden jaksossa Tappaja sisimmässäni vuonna 2003. Buffyn tarinaa on jatkettu myös sarjakuvassa Buffy the Vampire Slayer Season Eight, jossa myös Amyn hahmo nähdään. Allen on kuvaillut sarjakuvaa mahtavaksi, ja hän piti sarjakuvan Amya paljon televisiosarjan hahmoa synkempänä. Hän on myös kertonut, että olisi mielellään esittänyt Amya sarjan kahdeksannella kaudella juuri hahmon synkkyyden takia.
Martina Aitolehti
Televisioesiintyjä
Aitolehden ja hänen puolisonsa Esko Eerikäisen elämästä tehtiin tositelevisiosarja. Ensimmäinen tuotantokausi Vauvakuumetta esitettiin vuoden 2010 alussa ja toinen tuotantokausi Isku Kolumbiaan keväällä 2011. Ensimmäisellä tuotantokaudella seurattiin Aitolehden raskautta ja synnytystä. Toisella tuotantokaudella perhe matkasi Etelä-Amerikkaan tapaamaan Eerikäisen sukulaisia tarkoituksenaan esitellä perheen uusin tulokas suvulle.
Laulaja
Aitolehti on itse todennut: "Aika äkkiä tuli nämä salarakasjutut. Sit mentiin oikeesti kovaa. Huomenna ollaan tositv-tähtiä, sitten ollaan laulajia, sitten ollaan juontajia. Mun suhde julkisuuteen nyt on täysin erilainen kuin 20 vuotta sitten. Se ei ole kovin siisti juttu. – Kyllä minä niitä aikoja ihan lämmöllä muistelen, mutta en minä enää laula."
Yksityiselämä
Vuonna 2021 Aitolehti asui avoliitossa ex-jääkiekkoilija Hannu Pikkaraisen kanssa, jonka hän tapasi helmikuussa 2021. Pari erosi loppuvuodesta.
Kristina Schulgin
Kristina Schulgin (s. 23. syyskuuta 1945 Helsinki) on suomalainen dokumenttielokuvien ohjaaja, leikkaaja, tuottaja ja käsikirjoittaja. Hän valmistui Taideteollisen oppilaitoksen kamerataiteen osastolta vuonna 1971, nykyinen Aalto-yliopiston taiteiden ja suunnittelun korkeakoulun Elokuvataiteen ja lavastustaiteen osasto. Kristina Schulgin on työskennellyt valmistumisestaan lähtien TV-yhtiöissä sekä kymmenissä elokuva-alan yhtiöissä sekä ohjaajana että leikkaajana. Oma tuotantoyhtiö Kristalli-Filmi Oy perustettiin vuonna 1988.
Matti Raekallio
Raekallio opiskeli Turun konservatoriossa 1967–1972 ja myöhemmin Lontoossa Maria Curcion johdolla, Wienissä ja Leningradin konservatoriossa. Hän suoritti musiikin tohtorin tutkinnon Sibelius-Akatemiassa vuonna 1996.